

ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *18/6/2*024**

**Ενημερωτική ομιλία με Θέμα: «Πρόληψη του καρδιαγγειακού κινδύνου»**

Ο καρδιαγγειακός κίνδυνος είναι η πιθανότητα ενός ατόμου να εκδηλώσει ένα καρδιαγγειακό επεισόδιο (π.χ. έμφραγμα μυοκαρδίου, ασταθή στηθάγχη, καρδιακή ανακοπή) μέσα στην επόμενη 10ετία.

Κάθε χρόνο πεθαίνουν από καρδιαγγειακά νοσήματα 18 εκατομμύρια άνθρωποι, αριθμός που αντιστοιχεί στο 31% όλων των καταγεγραμμένων θανάτων παγκοσμίως. Στην Ελλάδα έχουμε κάθε χρόνο 20.000 θανάτους από στεφανιαία νόσο και 25-30.000 θανάτους από εγκεφαλικό.

Ο δήμος μας, προκειμένου να ευαισθητοποιήσει τους πολίτες, στο πλαίσιο των προγραμμάτων πρόληψης και προαγωγής υγείας που υλοποιεί, έχει προγραμματίσει ομιλία με θέμα: «**Πρόληψη του καρδιαγγειακού κινδύνου**» με ομιλητή τον **κ. Παναγιώτη Πεντζερίδη, Ιατρό, Καρδιολόγο.**

Η ομιλία θα λάβει χώρα την **Πέμπτη 20 Ιουνίου 2024**, στις 11 το πρωί, στο Α ΚΑΠΗ του δήμου μας, στην οδό Καλαντζάκου αρ. 7.

Στην εκδήλωση, που θα έχει διαδραστικό χαρακτήρα, το κοινό θα έχει τη δυνατότητα να θέσει ερωτήσεις στον ομιλητή, έτσι ώστε να αναπτυχθεί ένας χρήσιμος και εποικοδομητικός διάλογος.

Για περισσότερες πληροφορίες μπορείτε να καλείτε στο ΚΕΠ Υγείας του δήμου μας, Ηρακλείου 20, τηλέφωνο: 2105690436. Αρμόδιο πρόσωπο επικοινωνίας, Δημήτρης Ανδρούτσος, Επισκέπτης Υγείας.